open-index/open-wikipedia-markdown huggingface dataset:
Bjørnar Skjæran

**Bjørnar Selnes Skjæran** (født 1966) er en norsk politiker (Ap) som er kommunal- og distriktsminister i Jonas Gahr Støres regjering. Han er innvalgt stortingsrepresentant for Nordland, og var parlamentarisk leder for Arbeiderpartiets stortingsgruppe fra februar til september 2025. Fra 14. oktober 2021 til 16. oktober 2023 var han Norges fiskeri- og havminister i Jonas Gahr Støres regjering.

## Biografi
Han har bakgrunn som gårdbruker og yrkessjåfør.

Han var medlem i Lurøy kommunestyre i 28 år, fra 1987 til 2015, de fire siste årene som ordfører. Han tok ikke gjenvalg i 2015. Samme år ble han valgt inn i Nordland fylkesting og var gruppeleder for Arbeiderpartiet der. Høsten 2019 ble han igjen valgt på fylkestinget, og er nestleder i fylkestingsgruppa.

Bjørnar Skjæran ble valgt til leder for Nordland Arbeiderparti i 2011. Etter valget samme år tok han over som ordfører i Lurøy etter Carl Einar Isachsen jr. fra Senterpartiet. Skjæran satt som leder for Nordland Arbeiderparti fra 2011 til 2019, og gruppeleder for Ap i fylkestinget i Nordland fra 2015 til 2019. Han var ordfører i Lurøy kommune til 2015.

I 2013 ble Skjæran valgt som medlem av sentralstyret i Arbeiderpartiet. Den 19. mars 2019 ble det offentliggjort at Skjæran var innstilt som nestleder i Arbeiderpartiet sammen med Hadia Tajik i forbindelse med partiets landsmøte i april 2019. Fra 6. april 2019 til 5. mai 2023 var han nestleder i Arbeiderpartiet. 

Under Russlands invasjon av Ukraina 2022 understreket Skjæran at norske havner var åpne for russiske skip.

## Referanser


## Kilder
* «Fikk fornyet tillit», *Rana Blad* 5. mars 2013; besøkt 10. april 2013.
**Mannen frå landet* - portrettintervju i Klassekampen 6. april 2019
Petter Jørgen Pedersen

**Petter Jørgen Pedersen** (født 15. april 1956 på Sandhornøya) er en norsk lokalpolitiker (Ap) som fra 2011 til 2019 var ordfører i Gildeskål kommune.  Før dette hadde han sittet én periode i kommunestyret. Ved valget i 2019 stilte Pedersen på topp på den nyetablerte Gildeskållista. Denne lista fikk flest stemmer, men Pedersen valgte å ikke ta vervet som varaordfører, som forhandlinger med Høyre tilsa at de skulle ha. 

Pedersen er utdanna innen akvakultur og er i det sivile driftsleder ved Marine Harvest.

## Referanser
Finn-Obert Bentsen

**Finn-Obert Bentsen** (født 29. desember 1954) er en norsk lokalpolitiker for Arbeiderpartiet. Han var ordfører i Saltdal i Nordland 2011–2015. Før dette hadde han vært medlem av kommunestyret i 24 år.

Bentsen er utdanna vernepleier og var før han overtok som ordfører, enhetsleder for helse og familie i Saltdal kommune. Etter tida som ordfører blei Bentsen ansatt som avdelingsleder på Vensmoen Bomiljø, blant annet innen rusomsorg og  psykiatri.

## Referanser
Valens Frokost-TV

***Valens Frokost-TV*** er en norsk humorserie med Kristian Valen som gikk på TVNorge i 2009. Som i tidligere serier med Valen består også denne av en rekke parodier på kjente norske personligheter, samt en del del fiktive karakterer skapt av Valen. Den inneholder også flere imitasjoner av kjente norske Tv-programmer. En gjennomgangsfigur er programleder «Nils Georg», som er en parodi på Nils Gunnar Lie (som på den tiden var kjent som programleder for *[[God morgen Norge]]* på TV 2).

Petter Northug, Anniken Huitfeldt, Bjørn Kjos, Politiforbundets Arne Johannessen og Eivind Reiten er blant dem som blir parodiert. Den inneholder også et gjensyn med tidligere karrakterer som «Jazz-Sigvart» og Geir fra "*[[Ungkaren]]*". En rekke profilerte nordmenn gjester også serien, blant andre Dan Børge Akerø, Erik Solheim og Kristin Spitznogle. Serien inneholder også musikk, nyheter, sport og fjernsynskjøkken med ny «kjendiskokk» i hver sending. Av TV-programmer som ble imitert kan en nevne *[[Luksusfellen]]* (for anledningen kalt Luksus-Smellen).

Premieren ble sett av .

Serien ble dårlig mottatt av TV-anmelderne i Aftenposten og VG.

## Se også
**[[Valen TV]] (2003)
**Valen & de etter fjøstid* (2006)
**Valens Rikskringkasting* (2012)
**Kanal Valen'' (2014)

## Referanser
Siv Anita Johnsen Brekke

**Siv Anita Johnsen Brekke** (født 18. februar 1965) er en norsk lokalpolitiker. Hun var varaordfører i Fauske kommune fra 2003 til 2007 og ordfører fra 2011 til 2015, valgt for Arbeiderpartiet. I 2018 meldte hun overgang til Høyre, og ble i 2019 gjenvalgt til kommunestyret for dette partiet.

Før hun overtok som ordfører i 2011, var Brekke gjeldsrådgiver i NAV Fauske.

## Referanser
Osbakken

**Osbakken** er et vanlig norsk stedsnavn som blant annet kan sikte til:
*Osbakken (Bærum), et område på Fossum i Bærum.
*Osbakken (Gjøvik), et serveringssted ved Skumsjøen i Gjøvik kommune.
*Osbakken (Hattfjelldal).
*Osbakken (Nedre Eiker), et område i Mjøndalen.
*Osbakken (Steigen).
*Osbakken (Trondheim), et område i Trondheim i nærheten av Jonsvatnet.

;Annet
*Osbakken Idrettslag, et idrettslag fra Osbakken i Mjøndalen.
Osbakken Idrettslag

**Osbakken Idrettslag** (stiftet 1946) er et norsk idrettslag fra Osbakken i Mjøndalen. Idrettslaget drev tidligere med bandy og fotball, men har de siste årene vært mer en velforening for området. Osbakken Idrettslag er tilknyttet Norges Friidrettsforbund gjennom undergruppen *Osbakken IL Øl- og spasergruppe*. Idrettslaget arrangerer dessuten barneskirenn hvert år.

Mellom 1984 og 2004 hadde Osbakken seniorlag i bandy. Dette laget besto i stor grad av tidligere spillere fra eliteserielaget Mjøndalen IF. I periodene 1998–2000 og 2001–2004 spilte Osbakken i nest øverste divisjon. I fotball, som klubben drev til ut på 1990-tallet, lå den et stykke ned i divisjonssystemet.

## Referanser
Arne Johansen (motstandsmann)

**Arne Margido Johansen** (1909–1943) var en norsk motstandsmann, under krigen sentral i Norges Kommunistiske Parti i Trøndelag.

Før krigen var Johansen aktiv i Arbeidernes ungdomsfylking og formann i Vestkanten AUL i Trondheim. Under den finske vinterkrigen ble frontene harde mellom DNA og NKP, og i Trondheim ble eksklusjonsvåpenet brukt mot rundt 50 AUF-ungdommer som samarbeidet med kommunistene. Johansen var blant dem som ble ekskludert.

Under krigen var Johansen sentral i motstandsarbeidet i Trondheim. Han organiserte både arbeidet med å spre illegale aviser og militære grupper, og var leder for den såkalte Thingstad-gruppen. I 1942 ble han leder for NKPs distriktsparti i Trondheim og medlem av partiets sentralkomité.

Johansen ble arrestert 23. oktober 1943, da Gestapo fant ut hvor han oppholdt seg. Under arrestasjonen ble han såret. Uten legetilsyn ble han brakt til Vollan fengsel i Trondheim, utsatt for tortur og til slutt skutt 17. november 1943.

## Referanser
Blå time

**Den blå timen** kommer av det franske uttrykket *l'heure bleue*, som viser til perioden med tussmørke hver morgen og kveld når det verken er fullt dagslys eller helt mørkt, og himmelen har en annen blåfarge enn om dagen. Forklaringen er derfor en annen. Mens den blå himmelen om dagen skyldes Rayleigh-spredningen av sollyset, er blåfargen i den blå timen i tillegg avhengig av at oson absorberer mye av de  lengre bølgelengdene i sollyset.. 

Den blå timen blir regnet som spesiell på grunn av lyskvaliteten på denne tiden av dagen, og både selve uttrykket og det naturfenomenet det refererer til, blir mye brukt i kunstnerisk sammenheng og i populærkulturen. 

Den blå timen er kortere i områder nær ekvator på grunn av at solen står opp og går ned i bratte vinkler. På steder nærmere polene er belysnings- og skumringsperioden lengre når solen står opp og går ned i grunnere vinkler. 

## Se også
* Tussmørke
* Midnattssol
* Mørketid
* Purpurlys

## Noter

## Referanser


## Eksterne lenker
* 
* http://www.bluehoursite.com/
4-stjerners Middag (Danmark)

***4-stjerners Middag*** er et dansk underholdnings- og matprogram som gikk på Kanal 5 fra 2010 til 2012. Konseptet i hvert avsnitt er at fire kjendiser inviterer og deretter spiser middag hos hverandre, og til slutt skal vurdere og gi karakter for mat og vertskap. Underveis kommenterte kokken Thomas Rode fra Kong Hans sammen med verten Peter Mygind forberedelsene og middagen.

Konseptet minner mye om TV3s *[[Til middag hos...]]*, og de to programmene har konkurrert om seerne. TV3s program har dog oppnådd bedre seertall.

## Referanser


## Eksterne lenker
*
Demring

**Demring**, **morgengry**, eller **daggry**, er halvmørket om morgenen før soloppgang. Den gjenkjennes på det svake sollyset, mens selve sola fremdeles er under horisonten. Demring må ikke forveksles med soloppgang, som er øyeblikket da solas foregående kant kommer til syne over horisonten.

Varigheten av tussmørkeperioden mellom demring og soloppgang varierer meget, avhengig av observatørens breddegrad – fra litt over tjue minutter i tropene, til mange timer i polområdene, til flere uker på polene.

## Tekniske definisjoner
På engelsk finnes flere tekniske definisjoner av *dawn*, som er det engelske ordet for demring, blant annet følgende:

* Astronomisk demring (astronomical dawn): øyeblikket da himmelen ikke lenger er fullstendig mørk; formelt definert som tiden da sola er 18 grader under horisonten om morgenen.'''
* Nautisk demring (nautical dawn): tiden da det er nok sollys til å se horisonten og noen gjenstander; formelt da sola er 12 grader under horisonten om morgenen.
* Alminnelig demring (civil dawn): tiden da det er nok lys til å se gjenstander, slik at utendørsaktiviteter kan foregå; formelt da sola er 6 grader under horisonten om morgenen.

## Se også
* Skumring
* Soloppgang
* Solnedgang
* Tussmørke
* Himmelen

## Referanser


## Eksterne lenker
* 
* Worldwide timetable for dawn time calculation
Enterprise

__NOTOC__
**Enterprise** har flere betydninger:

* *Enterprise*, et engelsk ord som betyr bedrift eller virksomhet

* Enterprise (Alabama), en by i USA
* Enterprise, flere små steder med samme navn i en rekke stater i USA
* «Enterprise» (ballong), en luftballong brukt av Union Army under den amerikanske borgerkrigen
* Enterprise (romferge)
* Enterprise (tivoliattraksjon)
* VSS Enterprise (2009–2014), et kommersielt romfartøy fra Virgin Galactic som ble ødelagt under testflyging

## Fiksjon
* *[[Star Trek: Enterprise]]*, en tv-serie
* USS «Enterprise», flere romfartøy i ovennevnte tv-serie

## Skip
### Royal Navy
* HMS «Enterprise» (1705) (1705–1707)
* HMS «Enterprise» (1709) (1709–1749)
* HMS «Enterprize» (1743) (1743–1748)
* HMS «Enterprise» (1744) (1744–1771), sjøsatt som HMS «Norwich» i 1693, omdøpt til «Enterprise» i 1744
* HMS «Enterprise» (1774) (1774–1807)
* HMS «Enterprize» (1775) kapret av US Navy i 1775, se USS «Enterprise» (1775)
* HMS «Enterprise» (1806) (1806–1816), sjøsatt som HMS «Resource» i 1778, ombygd i 1804, omdøpt til «Enterprise» i 1806
* HMS «Enterprise» (1824) (1824–1830)
* HMS «Enterprise» (1848) (1848–1860 / 1903)
* HMS «Enterprise» (1864) (1864–1884), bestilt som HMS «Circassian» og omdøpt i 1862
* HMS «Enterprise» (D52) (1919–1946)
* HMS «Enterprise» (A71) (1958–1985)
* HMS «Enterprise» (H88) (2002-2023)

* HMS «Liverpool» (1741), skulle hatt navnet «Enterprise», men ble omdøpt fem måneder før sjøsetting i 1741
* HMS «Enterprise», bygging påbegynt i 1861, omdøpt til HMS «Circassian» i 1862, bygging avbrutt i 1863

### US Navy
* USS «Enterprise» (1775) (18. mai 1775 – 7. juli 1777), det første skipet med dette navnet, og tjenestegjorde på Lake Champlain
* USS «Enterprise» (1799) (17. desember 1799 – 9. juli 1832), en skonnert, og avfyrte de første skuddene mot «Tripoli» under den første berberkrigen
* USS «Enterprise» (1831) (15. desember 1831 – 24. juni 1844), en skonnert
* USS «Enterprise» (1874) (16. mars 1877 – 1. oktober 1909), en slupp, og muligens den første «Enterprise» som hadde prefikset USS mens det var i tjeneste
* USS «Enterprise» (SP 790) (1917–1919), en motoryacht brukt til patruljebåt under første verdenskrig
* USS «Enterprise» (CV-6) (12. mai 1938 – 17. februar 1947), et hangarskip, og det mest dekorerte amerikanske skipet under andre verdenskrig
* USS «Enterprise» (CVN-65) (25. november 1961 – 1. desember 2012), verdens første atomdrevne hangarskip
* USS «Enterprise» (CVN-80), hangarskip forventet satt i drift i 2028

### Andre
* «Enterprise» (1776) (20. desember 1776 – februar 1777)
* «Enterprise» (1814), en kommersiell dampbåt
* «Enterprise» (slaveskip), et handelsfartøy i slavetrafikken på tidlig 1800-tall
* «Enterprise» (yacht), en J-klasse yacht som vant 1930 America's Cup
* SS «Flying Enterprise» (1944–1952), et amerikansk lasteskip
* USTS «Enterprise» (2003–2008), tidligere navn på TS «Kennedy», et treningsskip hos Massachusetts Maritime Academy
Demring (andre betydninger)

**Demring** kan referere til:
*Demring, halvmørket før soloppgang om morgenen.
*Demring (visegruppe)
*Demring, en farge fra Jotun malingsfabrikk
*Demring (Michelangelo), en skulptur av den italienske renessansekunstneren Michelangelo
*Dawn (maleri), et maleri av Odd Nerdrum (*dawn* betyr "demring")
Osmund Brønnum

**Osmund Lindgaard Brønnum** (født 23. mars 1907 i Sandar, død 3. mars 1944 på Trandumskogen) var en norsk motstandsmann, bokser, idrettsadministrator, fagforeningsmann og medlem i Norges Kommunistiske Partis sentrale ledelse.

Brønnum var utdannet etuimaker, og arbeidet som banefunksjonær ved Oslo kommunale idrettsbaner.

I årene 1929–1932 var han student ved den såkalte Lenin-skolen i Moskva.

Han representerte VIKA I.F. og satt i styret i Arbeidernes Idrettsforbund i 1939.

Under krigen var han aktiv i arbeidet med å organisere den illegale pressa. NKPs første stensilerte avis *[[Kjennsgjerninger]]* ble laget hjemme hos Brønnum og kona Dagny. Han arbeidet også med opprettelsen av Milorg gruppe 13 øst.

Brønnum satt arrestert alt i 1940, i en periode fra 3. oktober til 16. desember. Da slapp han fri. Men i
april 1943 førte den illegale virksomheten til at han måtte flykte til Sverige, og angiveri gjorde at han ble tatt ved svenskegrensen. 4. november 1943 ble han dømt til døden. Han ble skutt på Trandum 3. mars året etter. Han er gravlagt på Nordre gravlund i Oslo.

## Referanser
Accoya

**Accoya** er et registrert varemerke for trevirke som framstilles i en prosess som kalles acetylering. Acetyleringsprosessen utløser en kjemisk reaksjon i cellestrukturen som bidrar til at trefibrene mister sin naturlige evne til å oppta og holde på fuktighet i celleveggene. Resultatet blir et stabilt og holdbart trevirke. 

## Eksterne lenker
*Produsenten Accsys Technologies' nettsted 
*Byggfakta.no: Accoya og betong i skjønn forening (publisert 19. desember 2013)  
*Architect Magazine: Accoya Wood (publisert 18. august 2011)
Pharmaq

**Pharmaq** er en produsent av vaksiner og terapeutiske produkter for oppdrettsfisk. De er verdensledende innenfor denne typen produkter.

De har hovedkontor og produksjonsanlegg på Skogmo industriområde i Overhalla i Trøndelag. Det er avdelingskontorer i Oslo, Bergen, Chile, Storbritannia, Tyrkia og Vietnam.

Pharmaq er eid av holdingselskapet Pharmaq Holding. I mars 2013 ble det kunngjort at Orkla ASA og Kverva AS selger sine eierandeler i Pharmaq Holding AS til det europeiske investeringsselskapet Permira for 1,9 milliarder kroner. I 2015 solgte Permira aksjene videre til Zoetis for 765 millioner amerikanske dollar. Pharmaq ble dermed en del av det internasjonale veterinærmedisinkonsernet Zoetis.

## Referanser


## Eksterne lenker
*
Hvem kan slå Aamodt og Kjus?

***Hvem kan slå Aamodt og Kjus?*** er et norsk gameshow som gikk på TVNorge fra 2010 til 2014. Konseptet gikk ut på at norske idrettskjendiser skulle utfordre de tidligere alpinistene Kjetil André Aamodt og Lasse Kjus i ulike konkurranser som ble arrangert i TV-studioet. I noen tilfeller ble kjente personer utenfor idrettsmiljøet også hentet inn. 

I 2015 gjennomgikk programkonseptet endringer der Aamodt og Kjus oppsøkte norske idrettsutøvere på bortebane. Den nye serien fikk derav tittelen *Aamodt og Kjus på bortebane*. Den hadde samtidig et noe mer reality-preg og var produsert uten programleder. Christopher Elvestad var konkurranseansvarlig for serien.

Seertallene var forholdsvis høye den første tiden, men etter tredje sesong falt de en del.

Serien er en spin-off fra *[[Hvem kan slå Ylvis]]*, som på sin side var basert på det tyske *Schlag den Raab* som hadde gått på tysk TV siden 2006.  

## Seertall
Første sesong ble i snitt sett av 367 000. 

Premieren av sesong fire ble sett av 241 000, mens premieren av sesong fem ble sett av 229 000.

## Resultater Aamodt og Kjus på bortebane

## Resultater Hvem kan slå Aamodt og Kjus?

## Referanser


## Eksterne lenker
* TVNorge om programmet (Hvem kan slå Aamodt og Kjus?)
Stryn sommerski

**Stryn Sommerski** er et alpinsenter beliggende på Strynefjellet, 45 km øst for Stryn sentrum. Skisenteret ligger langs fylkesvei 258 - kjent som Gamle Strynefjellsveien og er nasjonal turistveg. Vegen er vinterstengt fra medio oktober til slutten av mai.

Sommerskisenteret sto ferdig i 1972 og her er det bygd servicehus med kafé og butikk. Anlegget har hatt stolheis sidan 1986.

Stolheisen går fra parkeringsplassen på 1 080 moh opp til 1 300 moh. Her er det  terrengpark, tur- og frikjøringsmuligheter. På toppen er det 1 600 meter moh. 

Fil:Two seater chairlift 01.JPG|Toseters stolheis 
Fil:Resort Overview.JPG|Utsikt mot skisenteret fra øst.
Fil:View to Nuken.JPG|Utsikt til Nuken, 1.833 moh


## Referanser


## Eksterne lenker
*
Tomskjevelen

**Tomskjevelen** er et fjell på øya Tomma i Nesna kommune i Nordland. Det har en høyde på 921,75 meter over havet og er det høyeste fjellet på Tomma og også i Nesna kommune.

## Fotnoter



## Referanser




## Eksterne lenker
* 
* 


fil:Tomskjeveln.JPG|Tomskjeveln sett fra Nesna
fil:Tomskjeveln og hurtigruta.JPG|Tomskjeveln sett fra sørøst
fil:Tomskjeveln nordsida 004.JPG|Nordsiden av Tomskjeveln
fil:Flyfoto Tomma.jpg|Flyfoto av Tomma, Tomskjevelen til høyre
fil:Nesna1.jpg|Tomma sett fra Nesna med Tomskjevelen til høyre i bakgrunnen
Permanent privathall

En **permanent privathall** (engelsk **permanent private hall**) (**PPH**) ved University of Oxford er en utdanningsinstitusjon innenfor universitetet. 
Det er seks faste privathaller ved Oxford, og fem av dem tar inn studenter. De er grunnlagt av forskjellige kristne trosretninger. Den prinsipielle forskjellen mellom kollegiene og PPH-ene er at kollegiene reguleres av fellowene ved kollegiet, mens overoppsynet med en PPH tilhører, i det minste delvis, det tilhørende kristne trossamfunnet.

Studenter ved PPH-er er medlemmer av University of Oxford og har full tilgang til universitetets fasiliteter og aktiviteter. Regent’s Park College er den største PPHen, og aksepterer menn og kvinner av alle aldre. St Benets aksepterer kun mannlige studenter. Blackfriars, St Stephen’s House og Wycliffe Hall aksepterer kun voksne studenter. Campion Hall aksepterer jesuitter og prester fra andre ordener og menigheter. 

I noen tilfeller kan permanente privathaller få full status som kollegie, 
In some cases, a Permanent Private Hall can be granted full collegiate status; ferske eksempler inkluderer Mansfield College (ble fullt kollegie i 1995) og Harris Manchester College (ble fullt kollegie i 1996). Dog en hall, Greyfriars (1224 — grunnlagt på nytt 1910), lukket sine dører når det akademiske året 2007–08 var over, da Fransiskanerordenen som ledet og finansierte den ikke lengre kunne bære kostnaden. Greyfriars studenter ble overført til Regent's Park College når det stengte sine dører.

## Permanent privathaller ved University of Oxford

### Tidligere permanent privathaller

## Referanser
E-Boks

**e-Boks** er en dansk webapplikasjon. Produktet er en digital postkasse, hvor personer og virksomheter med et dansk CPR- eller CVR-nummer kan velge å motta og deretter lagre post fra danske virksomheter, kommuner og offentlige institusjoner som er tilsluttet produktet. Typiske dokumenter er utskrifter fra kommunen, kontoutskrifter og lønnsslipper. Dokumentene gjøres tilgjengelig for brukerne i PDF-format.

Systemet ble opprinnelig oppfunnet i år 2000 av to ansatte i KMD. KMD var en del av eierkretsen inntil mars 2009. I dag er e-Boks&nbsp;AS et selvstendig selskap som er eiet av Nets og PostNord.

## Forretningsmodell
e-Boks' kjerneydelse er å tilby gratis mottagelse og oppbevaring av post fra tilsluttede avsendere. Avsendere betaler porto for forsendelsene, som er lavere enn omkostningene ved å utskrive og sende et tilsvarende dokument med brevpost.

## Utbredelse
e-Boks hadde ultimo 2009 mer end 2,4 millioner danske brukere og er dermed en av Danmarks mere utbredte digitale selvbetjeningsløsninger.

De virksomheter og myndigheter som har tilsluttet seg e-Boks som avsendere, er blant de som utsender flest vinduskonvolutter i Danmark. Utsendelsen av post via e-Boks sparte således miljøet for et CO<sub>2</sub>-utslipp på ca. 1&nbsp;650 tonn i 2008 ifølge en undersøkelse foretatt av rådgivningsvirksomheten FORCE Technology.

De danske kommuner tilbød tidlig å sende dokumenter via e-Boks, og en lang rekke aktører i finanssektoren tilsluttet seg umiddelbart etter, i hvilken forbindelse Nets ble medeier av virksomheten og produktet.

I 2005 gjennomførte Økonomistyrelsen, som driver statens lønnssystem, prosjektet *Digitale lønsedler i staten*, hvoretter 215&nbsp;000 statsansatte utelukkende mottok deres lønnsslipper i e-Boks. Prosjektet fordret en endring av reglene på området, så arbeidsgivere ble fritatt for ansvaret for å levere en papirlønnsslipp når lønnsslippen i stedet ble stilt til rådighet i digital form. Denne regelendring har åpnet opp for at andre arbeidsgivere kan velge utelukkende å tilby lønnsslipper i e-Boks.

I mai 2009 valgte Økonomistyrelsen e-Boks til å utvikle og drive en fellesoffentlig digital dokumentboks, som tillater alle myndigheter å kommunisere med borgere og virksomheter gjennom én kanal. Løsningen forventes å kunne tas i bruk av noen myndigheter i 2010.

e-Boks har spilt en vesentlig rolle i utbredelse av begge de konkurrerende login-produkter digital signatur og net-ID.

## Kritikk
e-Boks er blitt kritisert for at prisen for tilkjøpt lagerplass til lagring av dokumenter som ikke opprinnelig ble mottatt i e-Boks, er for høy. En del av den høyere pris kan tilskrives at e-Boks skal leve opp til stramme lovkrav for oppbevaring av personopplysninger, hvilket gjør arkitekturen bak løsningen mere kostbar.

## Se også
* Digipost

## Referanser


## Eksterne lenker
* 
*
Cécile La Grenade

**Cécile Ellen Fleurette La Grenade ** er en grenadisk forretningskvinne som siden 7. mai 2013 er generalguvernør i Grenada. Hun er landets første kvinnelige generalguvernør.
 
La Grenade er utdannet i USA. Hun overtok i 1992 ledelsen av matvareprodusenten De La Grenade Industries, grunnlagt av moren Sybil La Grenade. Firmaet benytter blant annet muskatnøtt i sine produkter. Hun har vært leder i Public Service Commission, som fører tilsyn med offentlige tjenestemenn.

Grenadas statsminister Keith Mitchell kunngjorde 9. april 2013 at hun var utpekt til å etterfølge Carlyle Glean som landets generalguvernør. I tiden da Grenada var britisk koloni, hadde landet en kvinnelig guvernør, Hilda Bynoe.

La Grenade ble 14. mai 2013 utnevnt til storkorsdame (GCMG) av Sankt Mikaels og Sankt Georgs orden, ble dermed adlet og fikk rett til å føre tiltaleformen *[[Sir|dame]]* foran sitt navn. Hun er offiser (OBE) av Den britiske imperieordenen.

## Referanser
Bjarne Dalland

**Bjarne Dalland** (født 27. august 1906 i Bergen, død 1. mars 1943 på Trandumskogen) var en norsk motstandsmann og medlem i Norges Kommunistiske Partis sentralkomite.

Dalland hadde middelskole og arbeidet før krigen som funksjonær i Norsk Transportarbeiderforbund.

Tidlig i krigen jobbet han aktivt for å forberede motstandsarbeidet i Bergen. Under dekke av jobben i transportarbeiderforbundet kunne han på fulltid bygge ut motstandsorganisasjonen. Han samarbeidet nært med Peder Furubotn. Dalland ble arrestert første gang i 1940, og satt fengslet i seks måneder.

Da han slapp ut fortsatte han det illegale arbeidet, og ble sentral i virksomheten på Vestlandet. Dalland var blant dem som deltok på det utvidete sentralkomitemøtet i NKP i Oslo 31. desember 1941 - kamuflert som et nyttårsarrangement. Møtet valgte enstemmig Furubotn til ny generalsekretær. Dalland ble innvalgt i sentralkomiteen.

I Bergen var han aktiv da NKP i byen ga ut den lokale illegale avisen *[[Alt for Norge (illegal avis, Bergen)|Alt for Norge]]* i 1942. Han satt også i det såkalte Faglig utvalg i byen, LOs illegale ledelse.
 
Dalland ble for annen gang arrestert 8. september 1942, i en aksjon der 15–20 ledende lokale kommunister ble tatt. Dalland ble brakt til Møllergata 19 i Oslo. Han ble skutt på Trandum 1. mars 1943.

Dalland er gravlagt på Møllendal gravplass i Bergen.

## Referanser
Arne Gustavsen

**Arne Reidar Gustavsen** (født 27. november 1902 i Drammen, død 5. september 1944 på Trandumskogen) var en norsk motstandsmann, medlem i Norges Kommunistiske Partis sentrale ledelse.

Gustavsen jobbet som salmarker og smed ved jernbanen i Bergen, senere som vognreparatør ved jernbanen i Drammen.

Under krigen var han involvert i den illegale pressa, både i NKPs avis *[[Radio-nytt]]*s Drammensutgave, i *[[Norges frihet]]* og i *[[Friheten]]*. I 1942 tok han sammen med Finn Pettersen initiativet til samarbeidet med Kai Møller, og sørget for trykte utgaver av illegale aviser kunne bli produsert i Møllers trykkeri i Drammen.

Han satt også som formann i det såkalte Faglig utvalg i Drammen, LOs illegale ledelse.

Gustavsen ble tatt av Gestapo like før jul 1943, fengslet og torturert. Han ble skutt på Trandum 5. september 1944.

## Referanser
Pompeo Magno

***Pompeo Magno*** (*Pompeius Magnus*) er en opera i tre akter av Francesco Cavalli. Den ble laget som en *[[dramma per musica]]*. Den italienske librettoen var av Nicolò Minato. Den ble oppført første gang i Venezia på Teatro S Salvatore 20. februar 1666.

## Roller

## Kilder
*Amadeus Almanac, lest 4. november 2008
*Clinkscale, Martha Novak, * "Pompeo Magno" *, *The [[New Grove Dictionary of Opera]]*, ed. Stanley Sadie (London, 1992) ISBN 0-333-73432-7
Ole Karlsen (motstandsmann)

**Ole Kjell Karlsen** (født 20. august 1908 i Tune, død 1. mars 1943 på Trandumskogen) var en norsk motstandsmann, medlem i Norges Kommunistiske Partis sentrale ledelse.

Karlsen hadde stuertskole og handelskurs, og var av yrke stuert. I årene 1935–1937 studerte han ved den såkalte Lenin-skolen i Moskva.

Under krigen deltok han i motstandsarbeidet, og ble arrestert 4. april 1942. Han satt på Grini fra 24. februar 1943. Han ble dømt til døden og skutt 1. mars 1943 i Trandumskogen.

Karlsen er gravlagt på Nordre gravlund i Oslo.

## Referanser
Spring Breakers

***Spring Breakers*** er en amerikansk film regissert av Harmony Korine. I hovedrollene er Selena Gomez, Vanessa Hudgens, Ashley Benson, Rachel Korine og James Franco. I Sverige, Danmark og i Norge kom filmen på DVD i 2013.

## Handling
De fira jentene Candy (Vanessa Hudgens), Faith (Selena Gomez), Brit (Ashley Benson) og Cotty (Rachel Korine) er skolevenninner. De reiser bort for spenning til Florida. De bestemmer seg for å rane et utested for å finansiere reisen. Slik kommer de i kontakt med Alien (James Franco), en narkolanger.

## Rolleliste
* Selena Gomez som Faith 
* Vanessa Hudgens som Candy 
* Ashley Benson  som Brit 
* Rachel Korine som Cotty
* James Franco som Alien 
* Heather Morris som Bess
* Gucci Mane som Archie 

## Eksterne lenker
*
Tryggve Sagen

**Tryggve Sagen** (født 1. november 1891 i Husøy, død 20. januar 1952 i Helsingfors) var en norsk skipsreder og kunstsamler.

Han var oppvokst på Moss og gikk handelsgymnas i Kristiania. Første skipet han eide var D/S Østlandet og han etablerte i den sammenheng *Dampskibsaktieselskabet Østlandet*. Senere tilkom D/S Maridal som kolliderte med Southgate i 1917 og havarerte.   D/S Nitedal fra 1903 (Laxevaag) ble senket 1917, tolv omkomne. De eide også D/S Østerdal, bygd i 1907.  D/S Østlandet ervervet i 1915.  D/S Orkedal kjøpt 1915 fra K. Salvesen i Kragerø, mens senket av mine i 1916 med Hirsch som fører. D/S Lyngdal av 1912 eide de kun i 1918.  I 1916 etablerte han skipsmeglerfirmaet *Trygve Sagen, Ltd.* og drev det frem til opphør i 1927. Sagen var formann i Oslo Shipbrokers Association.  I 1924 gikk han av som disponent for D/S A/S Østlandet etter en økonomisk affære.  I 1918 ervervet han seg Hurdal Glassverk fra Tandbergfamilien, og satte i gang hotelldrift fra 1924.

På kunstsiden var han en ivrig samler, blant annet  av Ludvig Karsten (1876–1926) som også var Sagens venn. Ellers gikk det i samtidige impresjonister fra Frankrike, noen av disse donert til Nasjonalgalleriet i 1917. Sammen med den danske grosserer Christian Tetzen-Lund (1858–1936) begynte han i 1914 å erverve kunstsamlingen til Sarah Stein (1870–1953) og Michael Stein (1865–1938), forøvrig bror til Gertrude Stein. De var jo samlere av moderne kunst, og Matisse-velgjørerne over andre. De hadde i 1914 lånt ham (Matisse) nitten av hans malerier for en utstilling i Berlin. Grunnet krigsutbruddet ble maleriene «stående fast» i Europa, og det var disse som Sagen og Tetzen-Lund lyktes å erverve seg. Tetzen-Lund hadde jo hadde få år tidligere solgt unna sine gamle maleri for å konsentrere seg om samtidens kunstnere, forøvrig solgt på auksjon rundt 1925. Da Ludvig Karsten skulle stille ut i Stockholm i 1921, lånte Sagen ut atten verker.  Ti krittegninger av August Strindberg eide han også.

Sagen ble i 1921 ridder 1. klasse av Vasaordenen og bodde ellers de siste tjue år i Helsingfors.  Han var sønn av Martin Sagen som var lærer ved Moss.

## Referanser


## Litteratur
*
*
Elizabeth Goudge

**Elizabeth de Beauchamp Goudge** (født 24. april 1900 i Wells, død 1. april 1984 i South Oxfordshire) var en britisk forfatter av underholdningsromaner og barnebøker, best kjent for *Den lille hvite hesten* (*The little white horse*, 1946) som hun mottok Carnegie Medal in Literature for i .

## Liv
Faren var prest, og hadde undervisningsstillinger ved Christ Church i Oxford og andre steder. Hun vokste opp i Wells, Ely og Oxford. Hun var enebarn, og bodde sammen med foreldrene; faren døde i 1939 og moren i 1951. Hun tok utdannelse i kunst- og håndverksfag, og underviste i dette noen år. Etter 1952 bodde hun i Peppard Common utenfor Henley-on-Thames med selskapsdamen Jessie Munroe til sin død. I oppveksten fikk hun sterke inntrykk fra besøk hos morens familie på Guernsey, inntrykk som manifesterte seg i romanen *Green Dolphin Country* (1944).

Hun utga selvbiografien *Joy of the Snow* i 1974. Hun var medlem av Royal Society of Literature fra 1945, og var en av grunnleggerne av underholdningsromanforfatternes organisasjon  i 1960.

## Bøker
Hennes første bok var barneboken *The Fairies' Baby and Other Stories* (1919). Den neste, *Island Magic*, kom i 1934, og deretter skrev hun regelmessig både romaner, barnebøker og noen andaktsbøker. Forfatterskapet er preget av hennes kristne livssyn, og handlingen i bøkene er ofte lagt til et landlig miljø, med sentimentale elementer og tradisjonell stil.

*[[The Little White Horse]]* handler om Maria Merryweather som blir foreldreløs i en alder av 13, og flytter til sin fetter på Moonacre Manor. Her oppdager hun en magisk verden, med en løve, en enhjørning og andre fabeldyr.

*The Little White Horse* er filmet to ganger, som *Moonacre* i 1994 og som *The Secret of Moonacre* i 2009. *Green Dolphin Country* ble filmet i 1947, og vant en Oscar for filmeffekter.

På norsk finnes fem bøker, blant dem både *Den grønne delfinens land* (1946) og *Den lille hvite hesten* (1949).

## Referanser


## Eksterne lenker
* 
*  Elizabeth Goudge Society
Tom Byron

**Tom Byron** (født 4. april 1961 i Houston) er en amerikansk pornoskuespiller. Han har også regissert og produsert tilsvarende filmer, og er generelt aktiv i bransjen. På 1980-tallet var han en ledende skikkelse innenfor bransjen, og spilte inn filmer bl.a. med Traci Lords.

## Referanser


## Eksterne lenker
* 
* 
*
Fürst

**Dr. Fürst Medisinsk Laboratorium AS** er et norsk privat laboratorium innen fagområdene medisinsk biokjemi, klinisk farmakologi, mikrobiologi og patologi.

Fürst har sin historie tilbake til 4. mai 1950, da dr.&nbsp;Valentin Fürst startet et laboratorium i St. Olavs gate i Oslo sammen med sin hustru Astri og en sykepleier. Det er i dag Norges største laboratorium, med ca 400 ansatte. Siden 1995 har laboratoriet vært akkreditert av Norsk akkreditering.

Hovedkontoret og den største laboratorieavdelingen ligger på Furuset i Oslo. I tillegg har Fürst prøvetakingsenheter på Furuset, Oslo sentrum, Majorstuen, Bergen og Sandefjord.

## Referanser


## Eksterne lenker
*
Ottar Lie

**Ottar Lie** (født 5. mars 1896 i Løten, henrettet 1. mars 1943 på Trandumskogen) var en norsk politiker og motstandsmann, medlem i Norges Kommunistiske Partis sentralkomite.

Lie hadde fortsettelsesskole og var fagutdannet jerndreier. Han ble fagorganisert i Norsk Jern- og Metallarbeiderforbund i 1911, og var formann i Løten faglige samorganisasjon i årene 1917 til 1919. I 1918 var han også formann i Løten arbeiderråd. Fra 1920 til 1921 var han bestyrer for Det faglige oplysningskontor på Hamar. I 1921 ble han sekretær i Hedmark fylkes arbeiderparti, og ved partisprengningen i 1923 sekretær for Hedmark distrikt av NKP.

I 1927 ble han sekretær for NKP sentralt. Han satt også som styremedlem i partiets avis *[[Arbeideren]]* før krigen. Han satt i sentralkomiteen som ble valgt i 1936. Da partiet 31. desember 1941 arrangerte et utvidet sentralkomitemøte, kamuflert som en nyttårsfest, kom Lie også med i den nye partiledelsen som ble etablert under Peder Furubotns ledelse.

I 1941-1942 var Lie sentral i kontakten mellom NKP-ledelsen og Osvald-gruppen. I dette illegale arbeidet gikk Lie blant annet under dekknavnene «Asle», «Ottar» og «Viggo Foss».

Han deltok i motstandsbevegelsen til han ble arrestert i Vikersund 30. oktober 1942. Han ble utsatt for brutal tortur og plassert på Grini. Lie ble dømt av rett ledet av Hans Latza og Latza la i dommen til grunn en eldre og opphevet paragraf som ga strengeste straff. Berit Nøkleby skriver at den strenge straffen var politisk motivert fordi Lie var kommunist. Henrettelse ble ledet av Oscar Hans. Han ble skutt på Trandum 1. mars 1943 sammen med 17 andre kommunister.

Ottar Lie var bror av Ivar Lie, som var sentral i organiseringen av motstandsarbeidet blant flyktningene i Sverige.

## Referanser
Civitan

**Civitan International** er en frivillig organisasjon, bestående av et nettverk av klubber verden over. Organisasjonen arbeider for å skape et bedre samfunn, ved å hjelpe enkeltmennesker og gjennom engasjement i nærmiljøet. Det legges spesiell vekt på å hjelpe mennesker med bistandsbehov. Civitan er en politisk og religiøs nøytral organisasjon, og har over  medlemmer i Nord-Amerika, Europa, Afrika og Asia. President for Civitan Norge er Svenn Erik Haugan, Tønsberg

## Historie og bakgrunn
Civitan ble grunnlagt i Birmingham, Alabama i USA i 1917. Grunnlegger og første president var Dr. Courtney W. Shropshire. Hans kjennetegn var at han alltid gikk med en rød nellik i jakkeslaget.
Bakteppet for etableringen var første verdenskrig, som var den første internasjonale konflikten hvor amerikanske soldater deltok. Krigen berørte amerikanske familier og lokalsamfunn både direkte og indirekte. Det var derfor et ønske om å hjelpe og støtte opp om lokalsamfunn og medmennesker, både gjennom praktisk hjelp og ved å spre positive verdier.

Civitan ble valgt som navn på den første klubben i Birmingham. Navnet stammer fra det latinske ordet «Civitas» som betyr «samfunn» eller «samfunnsborger». Mottoet var «Builders of Good Citizenship», i Norge er det oversatt til «For en bedre samfunnsånd».

## Civitans arbeid
Civitan bistår mennesker med praktisk hjelp og støtter opp om prosjekter i lokalsamfunnet. Gjennom historien har Civitan samarbeidet tett med andre organisasjoner og vært starthjelper for prosjekter som MS-Senteret i Hakadal, Gurvika Feriesenter for utviklingshemmede, Idrett MOT Rus og Special Olympics.

## Civitan Norge
Den første norske Civitan-klubben ble stiftet i Oslo i 1969. I dag har organisasjonen rundt 1000 norske medlemmer, fordelt på 45 klubber. Civitan Norge har et særlig engasjement knyttet til Special Olympics, Idrett MOT Rus og Alzheimer-forskning. Civitan og Special Olympics Norge arrangerer årlig to nasjonale idrettsstevner, vinter i Holmenkollen og sommer på Bislett stadion, for utviklingshemmede. De lokale Civitanklubbene har i tillegg egne arrangementer.

Idrett MOT Rus er et samarbeid mellom Civitan og RIO (Rusmisbrukernes Interesseorganisasjon) og lokale idrettslag. Civitan er representert i 14 fylker i Norge, og har årlige arrangementer alle stedene i tillegg til et nasjonaltarrangement i Oslo. De lokale klubbene har i tillegg egne arrangementer.

Civitan Norges forskningsfond for Alzheimers sykdom støttes av Civitan med formål å bidra til den norske medisinske forskningen. Fondet ledes av eget styre som består av representanter fra Civitan og forskere innen dette feltet.

## Referanser


## Eksterne lenker
* Civitan Norge
* Civitan International
* Lei mobbing (Hadeland, 3. april 2013)
* Se Bjørn gjør det igjen! (Gjengangeren, 15. desember 2012)
* Trond Johan gir alt på treningene (Hadeland, 18. oktober 2012)
* Civitan feier 30 år (Østlendingen, 5. oktober 2012)
Dionysios II av Syrakus

**Dionysios den yngre** eller **Dionysios II** (født ca. 397 f.Kr., død 343 f.Kr.) var tyrann i Syrakus på Sicilia fra 367 f.Kr. til 357 f.Kr., og igjen fra 346 f.Kr. til 344 f.Kr.

Han var sønn av Dionysios den eldre. Da hans far døde i 367 f.Kr., overtok Dionysios styret under rettledning av sin onkel, filosofen Dion. Dion mislikte den unge Dionysios' hedonistiske livsstil, og inviterte sin lærer Platon til å besøke Syrakus. Sammen forsøkte de å omorganisere byens styresett, med Dionysios som den arketypiske filosof-kongen.

I sinne over filosofenes kupp forviste Dionysios sin onkel fra byen, og tok selv all makt i 366 f. Kr.. Uten Dion ble imidlertid Dionysios' stadig mer upopulært. Når Platon oppfordret ham til å bringe Dion tilbake, konfiskerte tyrannen onkelens eiendommer og ga hans hustru til en annen mann. Så langt hadde Dion levd et fredlig og komfortabelt liv i Athen finansiert av sine eiendommer i Syrakus, men dette overgrepet tvang ham til å reagere.

Dion samlet en liten hær ved Zakynthos og vendte tilbake til Sicilia i 357 f. Kr., og ble mottatt med glede av innbyggerne i Syrakus. Dionysios befant seg på det italienske fastlandet, og Dion erobret alt unntatt citadellet i Syrakus. Dionysios seilte umiddelbart hjem, og forsøkte å gjenerobre byen fra citadellet. Han mislyktes med dette, og klarte ikke å få til noen avtale med onkelen, så han reiste tilbake til Italia og overlot citadellet til sin sønn Apollokrates.

Dionysios tok eksil i Locri, og gjorde seg til tyrann der, hvor han behandlet innbyggerne med brutalt. Han vendte ikke tilbake til Syrakus før 346 f. Kr., åtte år etter at Dion hadde blitt myrdet av sine offiserer. Kort etter at han forlot Locri, gjorde innbyggerne der opprør, drev ut troppene han hadde etterlatt seg, og tok sin hevn på Dionysios' hustru og døtre. Dionysios klarte kun å gjenvinne makten i Syrakus på grunn av den politiske ustabiliteten der, for han var fremdeles svært upopulær blant innbyggerne. I løpet av de siste årene hadde mange mindre byer på Sicilia løsrevet seg fra Syrakus, og ble styrt av lokale tyranner. Mange av disse byene slo seg sammen med folket i Syrakus i et vellykket angrep mot Dionysios,som ble tvunget til å ta tilflukt i citadellet. På denne tiden, 344 f. Kr., invaderte Timoleon Sicilia. Dionysios forsto at han var sjanseløs, og overlot citadellet til Timoeleon. Til gjengjeld fikk han trekke seg tilbake til Korint, der han døde i fattigdom et år senere.

Dionysios er en sentral figur i legenden om Damokles. Han er også nevnt i Dantes Inferno, i Canto 12. Han er en av mange sjeler som kokes i blod som straff for sine voldshandlinger.

## Referanser
SAK. Søren Aabye Kierkegaard

***SAK. Søren Aabye Kierkegaard : en biografi*** er en Søren Kierkegaard-biografi skrevet av Joakim Garff. Den ble først utgitt på dansk i 2000. Den norske utgaven fra 2002 er oversatt av Knut Johansen.

Boken solgte  eksemplarer i Danmark de første to årene, og ble oversatt til mange andre språk og utgitt av utenlandske universitetsforlag. *SAK* gjorde at Joakim Graf i 2000 fikk tildelt Georg Brandes-Prisen, og ifølge juryen fremstod den som «gjennom-researchet og vederheftig» med «akademisk grundighet». *SAK* vant også *[[Weekendavisen]]*s litteraturpris samme år.

Sommeren 2004 førte boken til strid mellom de to Kierkegaard-forskerne Joakim Garff og Peter Tudvad, da sistnevnte gikk ut i media og mente *SAK* ikke skiller mellom «historisk sannhet og fiksjon». Tudvad mente boken i stor grad reproduserte tidligere Kierkegaard-forskeres misforståelser heller enn å gå til primærkildene, samtidig som Garff skal ha sitert andres arbeid uten å bruke sitattegn. Påstandene om uredelighet ledet til månedslange stridigheter i danske aviser mellom de to Kierkegaard-forskerne. I norsk presse ble striden sammenlignet med debatten rundt kildebruken til Karsten Alnæs i *Historien om Norge*-serien.

Trond Berg Eriksen sa i 2013 at den er «en biografi som gjør alle andre biografier [om Kierkegaard] avleggs».

## Referanser
Sverre Lindegård

**Sverre Henry Lindegård**  (født 29. juli 1890 i Oslo, død 13. januar 1945) var en norsk motstandsmann, medlem i Norges Kommunistiske Partis sentrale ledelse.

Lindegård var opprinnelig bygningsarbeider, og arbeidet for Norsk Bygningsarbeiderforbund. I årene 1933–1934 studerte han ved den såkalte Lenin-skolen i Moskva.

Under krigen ble han første gang arrestert 21. januar 1941, etter et foredrag i Skien. Han slapp ut 29. november samme året.

I februar 1943 flyktet Lindegård til Sverige. Der var han blant NKP-tillitsmennene som henvendte seg til LO-ledelsen i eksil og presset på for å få en «enhetsavtale», det vil si et mer forpliktende samarbeid mellom NKP- og AP-kreftene.

Lindegård returnerte til Norge i januar året etter, og var aktiv i Milorg og i en sabotasjegruppe. Han ble snart leder for NKPs apparat i Buskerud.

Han ble arrestert for annen gang 13. januar 1945. Under transporten fikk bilen han ble fraktet i motorstopp, og Lindegård gjorde et forsøk på å flykte. Han ble skutt under fluktforsøket.

Lindegård er gravlagt på Nordre gravlund i Oslo.

## Referanser
Det regner kjøttboller 2

***Det regner kjøttboller 2*** (originaltittel: *Cloudy with a Chance of Meatballs 2*) er en amerikansk animasjonsfilm fra 2013.

## Om filmen
Filmen er en oppfølger til *[[Det regner kjøttboller]]* (2009). Den er regissert av Cody Cameron og Kris Pearn, skrevet av John Francis Daley og Jonathan M. Goldstein, og har Bill Hader, Anna Faris og Andy Samberg blant hovedstemmene.

Filmen har norsk premiere 17. januar 2014.

## Handling
Oppfinneren Flint Lockwood blir oppsøkt av sitt idol, selveste Chester V, til å bli med i The Live Corp Company, hvor de beste oppfinnerne i verden har sin base. Etter et tøft liv hittil, ser alt endelig ut til å ordne seg for Flint. Men så forandrer alt seg igjen, når det viser seg at Flints oppfinnelse, som omgjør vann til mat, fortsatt er aktiv. Og den har utviklet seg til å farligere siden sist, for matrettformede, gigantiske, *levende* dyr kommer nemlig til liv gjennom maskinen. Flint og vennene hans blir dermed sendt for å redde verden nok en gang.

## Rolleliste (stemmegivere)
* Bill Hader som Flint Lockwood
* Anna Faris som Sam Sparks
* Andy Samberg som 'Baby' Brent
* James Caan som Tim Lockwood
* Neil Patrick Harris som Steve
* Terry Crews som Earl Devereaux
* Will Forte som Chester V
* Benjamin Bratt som Manny
* Kristen Schaal som Barb

## Norske stemmer
* Jakob Oftebro
* Jannecke Øinæs
* Nils Ole Oftebro
* Stig Henrik Hoff
* David Skaufjord
* Christoffer Staib

## Eksterne lenker
* 
*
Shibing

**Shibing** (kinesisk: 施秉县; pinyin: *Shībǐng Xiàn*) er et fylke i den autonome region Qiandongnan i provinsen Guizhou i Folkerepublikken Kina.

Befolkningen var på  innbyggere i 1999.

## Referanser
Torbjørn Larsen

**Torbjørn Evald Larsen** (født 1957) er en norsk lokalpolitiker (Ap) som var ordfører i Kvæfjord fra 2011 til 2023. 

Han hadde før dette sittet i kommunestyret i flere perioder, og han var varaordfører i kommunen fra 2007 til 2011. Han blei gjenvalgt som ordfører i 2015 og 2019. 

Larsen har tidligere arbeidet som platearbeider ved Kaarbø mekaniske verksted i rundt 30 år.

## Referanser
Arne Nysted

**Arne Nysted** (født 24. februar 1954) er en norsk lokalpolitiker for Arbeiderpartiet. Etter kommunevalget 2011 blei han valgt til ordfører i Bardu. Han hadde før dette sittet i kommunestyret i åtte år. Fra 2007 til 2011 var han varaordfører. Nysted stilte også til valg i 2015, men tapte da for Toralf Heimdal fra Senterpartiet.

Nysted er utdanna adjunkt med arbeid i ungdomsskolen.

## Referanser
Paul Dahlø

:*Se også artikkel om stortingsrepresentanten [[Paul Martin Dahlø]] (1885–1967).*

**Paul Christian Dahlø** (født 1943) er en norsk lokalpolitiker (Ap) som har vært ordfører i Sørreisa kommune i flere omganger og også leder for fylkesrådet i Troms.

Han kom inn i lokalpolitikken første gang i 1979 som medlem av kommunestyret i Sørreisa, og etter en pause igjen fra 1987. Han var første gang ordfører i Sørreisa fra 1991 til 1999. Han hadde fra og med denne tida også ledende verv i Troms arbeiderparti.

I 1999 var han Arbeiderpartiets kandidat til vervet som fylkesordfører, men blei ikke valgt. Fire år senere ble han valgt til den første fylkesrådslederen i Troms fylke da Troms i 2003 gikk over til en parlamentarismebasert styringsmodell. Dette vervet hadde han til han i 2009.

I 2011 gjorde han comeback i kommunepolitikken og var igjen ordfører i Sørreisa fra 2011 til 2015, Denne perioden var Dahlø også leder for Midt-Troms regionråd. Han blei også innvalgt i kommunestyret ved kommunevalga i 2015 og 2019.

Dahlø er utdanna ingeniør. Han var programtekniker i NRK, før han i 1971 flytta til Troms. Han har drevet egen gård og arbeida noen år i skogen. En periode var han tilsatt ved Lenvik trygdekontor, seinere ved tilsvarende etat i Sørreisa, der han fra 1987 var trygdesjef.

Han var fra 2005 styremedlem i Kirkens Nødhjelp, i en periode nestleder.

## Referanser
Asia- og sørstillehavsmesterskapet i boccia 2005

**Asia- og sørstillehavsmesterskapet i boccia 2005** (Asia and South Pacific Boccia Championships 2005) ble arrangert i Kuala Lumpur i Malaysia, i perioden 16. - 21. september 2005. 

90 deltakere fra 11 land deltok i dette mesterskapet.

## Resultater
### BC1



### BC2



### BC3



### BC4



### BC1-2 lag






### BC3 par






### BC4 par






## Referanser


## Eksterne lenker
* Boccia International - Asia & South Pacific 2005 Final Positions
Sølvi Gunn Jensen

**Sølvi Gunn Jensen** (født 20. mai 1955) er en norsk lokalpolitiker (Ap) som var ordfører i Lyngen kommune fra 2011 til 2015.

Jensen har hatt sete i kommunestyret sia 1987. Hun har også vært varaordfører en periode.

## Referanser
Appiah

**Appiah** er et ghanesisk etternavn som kan vise til:

* James Kwesi Appiah (født 1960) – ghanesisk fotballspiller og fotballtrener
* Kwame Anthony Appiah (født 1954) – ghanesisk professor i filosofi og forfatter
* Peter Kodwo Appiah Turkson (født 1948) – kardinal i Den katolske kirke
* Stephen Appiah (født 1980) – ghanesisk fotballspiller
Lidvart Jakobsen

**Lidvart Agnar Jakobsen** (født 11. desember 1949) er en norsk lokalpolitiker (Ap) som var ordfører i Nordreisa kommune fra 2011 til sommeren 2015, da han måtte trekke seg på grunn av sykdom. Før han var ordfører, satt Jakobsen i kommunestyret i kommunen i fire perioder.

Jakobsen har lang fartstid til sjøs og er utdanna kokk. Han har vært tillitsvalgt i mange omganger, blant annet hovedtillitsvalgt i Saltens Dampskibsselskab.  Som ansatt i Nordreisa kommune har han også hatt vervet som hovedverneombud.

I 2003 blei han som den første tildelt Nordreisa kommunes ærespris for «langvarig frivillig og ubetalt innsats i kommunen».

## Referanser
Randi Lillegård

**Randi Synnøve Lillegård** (født 21. september 1962) er en norsk lokalpolitiker (Ap), som var ordfører i Dyrøy kommune fra 2011. Hun stilte ikke til valg i 2015, da hun skulle flytte fra kommunen for å overta stilling som fylkessekretær i Troms arbeiderparti.

Høsten 2021 blei Lillegård utnevnt til politisk rådgiver for fylkerådleder Bjørn Inge Mo i Troms og Finnmark. 

Lillegård er utdanna førskolelærer, og hun var fylkestillitsvalgt i Utdanningsforbundet i Troms da hun blei valgt til ordfører.

## Referanser